rejauldu/bengali-wikipedia huggingface dataset:
ফোর্ট রোড বা কেল্লা সড়ক হল পাকিস্তানের লাহোরের পুরানো লাহোরের একটি রাস্তা। এটি ঐতিহাসিকভাবে লাহোরের অন্যতম বিখ্যাত উল্লেখযোগ্য রাস্তা। এর এমন নামকরণ করার কারণ এটি লাহোর দুর্গের দক্ষিণ ও পূর্ব দিকে অবস্থিত।  কেল্লা সড়ক লাহোরের একটি জনপ্রিয় দর্শনীয় গন্তব্য যেখানে লাহোরের সবচেয়ে গুরুত্বপূর্ণ ঐতিহাসিক ভবন, রেস্তোরাঁ ও প্রাচীন জিনিসের দোকান রয়েছে। ফোর্ট রোডের বিখ্যাত ভূ-চিহ্নের মধ্যে রয়েছে বিশ্বের পঞ্চম বৃহত্তম বাদশাহী মসজিদ (৩১৩ বছর ধরে বৃহত্তম), লাহোর দুর্গ, কোকোস ডেন ও আন্দাজ রেস্তোরাঁ। রোশনাই তোরণের খোরাক সড়কও এই সড়কে অবস্থিত।  ডি মন্টমরেন্সি কলেজ অফ ডেন্টিস্ট্রি এবং লেডি উইলিংডন হাসপাতাল (কিং এডওয়ার্ড মেডিকেল বিশ্ববিদ্যালয়ের অধিভুক্ত) এই কেল্লা সড়কে অবস্থিত।   তথ্যসূত্র   বিষয়শ্রেণী:পুরনো লাহোর বিষয়শ্রেণী:লাহোরের দর্শনীয় স্থান বিষয়শ্রেণী:লাহোরের রাস্তা বিষয়শ্রেণী:উইকিউপাত্তে স্থানাঙ্ক আছে
thumb|upright|200px|আর্জেন্টাইন গাউচো, ছবিটি ১৮৬৮ খ্রিস্টাব্দে পেরুতে তোলা গাউচো () দক্ষিণ আমেরিকার বিশেষ কিছু অঞ্চলে বসবাসকারী অধিবাসীদের সাধারণ নাম। মহাদেশটির পাম্পাস, গ্রান চাকো ও পাতাগোনিয়ান তৃণভূমিতে এরা ছড়িয়ে ছিটিয়ে রয়েছে। আর্জেন্টিনার কিছু অংশ, ব্রাজিলের দক্ষিণে রিও গ্রান্দে দো সুল, উরুগুয়ে, প্যারাগুয়ে, দক্ষিণ ও পূর্ব বলিভিয়া এবং দক্ষিণ চিলিতে এদের বসবাস। এছাড়া ব্রাজিলের রিও গ্রান্দে দো সুল অঞ্চলে বসবাসকারী অধিবাসীদের জাতিগতভাবে গাউচো নামে ডাকা হয়।  উত্তর আমেরিকার কাউবয় (স্প্যানিশ ভাকেরো) আর দক্ষিণ আমেরিকার গাউচো একই বস্তু। এছাড়া চিলির উয়াসো (huaso), কিউবার গুয়াখিরো (guajiro), ভেনিজুয়েলা আর কলম্বিয়ার ইয়ানেরো (llanero) বা মেক্সিকোর চাররো-এর (charro) সাথে এদের সাদৃশ্য রয়েছে। কাউবয়ের মতোই গাউচোদের প্রভাব এখনকার চেয়ে ঊনবিংশ শতাব্দীতে বেশ প্রবল ছিল। চাষাবাদ, বিশাল সব এস্তানসিয়ায় পশুপালন আর শিকার ছিল এদের প্রধান জীবিকা।  গাউচো নামটির উদ্ভব নিয়ে যথেষ্ট বিতর্কের অবকাশ রয়েছে। সম্ভবত এটি মাপুচে শব্দ কাউচুGaucho, a possible etymology. (cauchu, ভবঘুরে) অথবা কেচুয়া শব্দ উয়াচো (huachu, পিতৃমাতৃহীন) থেকে উদ্ভূত হয়েছে। ১৮১৬ সালে আর্জেন্টিনার স্বাধীনতা ঘোষণার সময় শব্দটির প্রথম ব্যবহার দেখা যায়।   তথ্যসূত্র    বহিঃসংযোগ   Aldo Sessas – Gauchos  Richard W. Slatta – Gauchos and the Vanishing Frontier  Richard W. Slatta – Cowboys of the Americas  The Gauchos- Horsemen of the Pampas   The Gaucho Tradition  Cowboys in the city - Buenos Aires's gaucho market - video  site of Gauchos and traditional estancias  বিষয়শ্রেণী:দক্ষিণ আমেরিকা বিষয়শ্রেণী:দক্ষিণ আমেরিকার সংস্কৃতি বিষয়শ্রেণী:আর্জেন্টিনার জাতীয় প্রতীক বিষয়শ্রেণী:ব্রাজিলের জাতিগোষ্ঠী বিষয়শ্রেণী:ঘোড়ার ইতিহাস ও বিবর্তন
আলিপুর (ইংরেজি:AliPur), ভারতের ন্যাশনাল ক্যাপিটাল টেরিটোরি অফ দিল্লী রাজ্যের উত্তর পশ্চিম জেলার একটি শহর ।   জনসংখ্যার উপাত্ত  ভারতের ২০০১ সালের আদম শুমারি অনুসারে আলি পুর শহরের জনসংখ্যা হল ১৬,৬২৩ জন। এর মধ্যে পুরুষ ৫৮%, এবং নারী ৪২%।  এখানে সাক্ষরতার হার ৬৮%, । পুরুষদের মধ্যে সাক্ষরতার হার ৭৪%, এবং নারীদের মধ্যে এই হার ৬১%। সারা ভারতের সাক্ষরতার হার ৫৯.৫%, তার চাইতে আলি পুর এর সাক্ষরতার হার বেশি।  এই শহরের জনসংখ্যার ১৫% হল ৬ বছর বা তার কম বয়সী।   তথ্যসূত্র   বিষয়শ্রেণী:দিল্লির পাড়া
কুবাদ তালাবানি () (জন্ম ২১ জুলাই ১৯৭৭) একজন ইরাকি কুর্দি রাজনীতিবিদ যিনি ২০১৪ সাল থেকে কুর্দিস্তান অঞ্চলের উপ-প্রধানমন্ত্রী ছিলেন। পূর্বে যুক্তরাষ্ট্রে কুর্দিস্তানের প্রতিনিধি হিসেবে দায়িত্ব পালন কারী কুবাদ ইরাকের সাবেক রাষ্ট্রপতি জালাল তালাবানির দ্বিতীয় পুত্র।   প্রারম্ভিক জীবন  উপ-প্রধানমন্ত্রী তালাবানি ১৯৭৭ সালে জন্মগ্রহণ করেন এবং যুক্তরাজ্যের সারেতে তার মাতামহ ইব্রাহিম আহমেদ, একজন ঔপন্যাসিক, কবি এবং আধুনিক বৌদ্ধিক কুর্দি আন্দোলনের প্রতিষ্ঠাতা এবং গালাওয়েজ আহমেদ (একজন ঔপন্যাসিক) এর সাথে বড় হন। তার পরিবার কয়েক দশক ধরে কুর্দি রাজনীতিতে জড়িত; তার পিতা জালাল তালাবানি ২০০৫ সাল থেকে ২০১৪ সাল পর্যন্ত ইরাক প্রজাতন্ত্রের রাষ্ট্রপতি ছিলেন।  উচ্চ বিদ্যালয় থেকে স্নাতক হওয়ার পর তিনি কারশালটন কলেজে মোটর ভেহিকেল ইঞ্জিনিয়ারিংয়ে ডিপ্লোমা অর্জন করেন এবং পরে লন্ডনের কিংস্টন বিশ্ববিদ্যালয়ে মেকানিক্যাল ইঞ্জিনিয়ারিংয়ে ডিগ্রি লাভ করেন।   রাজনৈতিক জীবন  ২০০১ থেকে ২০০৩ সাল পর্যন্ত কুবাদ বারহাম সালেহ-এর বিশেষ সহকারী হিসেবে কাজ করেন। এ সময় ওয়াশিংটন ডি.সি-এ প্যাট্রিয়টিক ইউনিয়ন অফ কুর্দিস্তানের (ইরাকের অন্যতম প্রধান কুর্দি রাজনৈতিক দল) প্রতিনিধি এবং পরে ডেপুটি পিইউকে প্রতিনিধি হিসেবে কাজ করেন। ২০০৩ সালে তিনি এক বছরের জন্য কুর্দিস্তানে ফিরে আসেন এবং জোট বাহিনী এবং কোয়ালিশন প্রভিশনাল অথরিটির পিইউকে-র সিনিয়র ফরেন রিলেশনস অফিসার হিসেবে দায়িত্ব পালন করেন। তিনি ইরাকে পিইউকে এবং মার্কিন সামরিক বাহিনীর মধ্যে যোগাযোগ কর্মকর্তা হিসেবেও কাজ করেছিলেন।IRAQI PRESIDENT'S SON TO SPEAK ON IRAQ'S FUTURE সাদ্দাম হোসেনকে উৎখাতের পর প্রথম ইরাকি সংবিধান ট্রানজিশনাল অ্যাডমিনিস্ট্রেটিভ ল (টিএএল) এর খসড়া প্রণয়নে তিনি একজন নেতৃস্থানীয় আলোচক ছিলেন। The Huffington Post  এপ্রিল ২০০৪ সালে, কুবাদ মার্কিন যুক্তরাষ্ট্রে ফিরে আসেন, এবং পিইউকে এবং কুর্দিস্তানের প্রতিনিধি হিসেবে নিযুক্ত হন।   ব্যক্তিগত জীবন  তালাবানি জালাল তালাবানি এবং হিরো ইব্রাহিম আহমেদের ছেলে এবং তার স্ত্রী শেরি ক্রাহামের সাথে ইরবিলে থাকেন যার সাথে তিনি ২০০৫ সালে ইতালির ইল ক্যাস্টেলো দেল পালাজিওতে বিয়ে করেছিলেন।  এই দম্পতির দুটি সন্তান আছে, আরি এবং লারা।   তথ্যসূত্র    বহিঃসংযোগ   সোর্সওয়াচ প্রোফাইল    বিষয়শ্রেণী:দামেস্কের ব্যক্তি বিষয়শ্রেণী:কুর্দি রাজনীতিবিদ বিষয়শ্রেণী:রাষ্ট্রপ্রধানের সন্তান বিষয়শ্রেণী:জীবিত ব্যক্তি বিষয়শ্রেণী:১৯৭৭-এ জন্ম বিষয়শ্রেণী:ইরাকের রাষ্ট্রপতির সন্তান
আলেক্সান্দ্রা ভিয়াচেস্লাভোভনা ইগ্নাতোভা (, ; জন্ম: ২৩ জুন ২০০৪; আলেক্সান্দ্রা ত্রুসোভা নামে সুপরিচিত) হলেন একজন রুশ ফিগার স্কেটার। তিনি আন্তর্জাতিক প্রতিযোগিতার মঞ্চে ফিগার স্কেটিংয়ের নারীদের একক বিভাগে রাশিয়ার প্রতিনিধি হিসেবে প্রতিদ্বন্দ্বিতা করে থাকেন।  ত্রুসোভা রাশিয়ার হয়ে ২০২২ শীতকালীন অলিম্পিকে অংশগ্রহণ করেছেন, এই যাত্রায় তিনি একটি রৌপ্য পদক জয়লাভ করেছেন।  প্রারম্ভিক জীবন আলেক্সান্দ্রা ভিয়াচেস্লাভোভনা ইগ্নাতোভা ২০০৪ সালের ২৩শে জুন তারিখে রাশিয়ার রিয়াজানে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন ত্রুসোভা রাশিয়ার প্রতিনিধি হিসেবে ২০২২ শীতকালীন অলিম্পিকে সর্বমোট দুইটি প্রতিযোগিতায় অংশগ্রহণ করেছেন।  তিনি ফিগার স্কেটিংয়ের নারীদের একক প্রতিযোগিতায় অংশগ্রহণ করেছিলেন। ত্রুসোভা সর্বমোট ২৫১.৭৩ পয়েন্ট অর্জন করে রৌপ্য পদক জয়লাভ করেছিলেন। শর্ট প্রোগ্রামে ৭৪.৬০ পয়েন্ট স্কোর করে তিনি তৃতীয় স্থান অধিকার করেছিলেন এবং ফ্রি স্কেটিংয়ে ১৭৭.১৩ পয়েন্ট নিয়ে দুই ধাপ এগিয়ে প্রথম স্থানে উঠে এসেছিলেন।  তথ্যসূত্র  বহিঃসংযোগ     বিষয়শ্রেণী:২০০৪-এ জন্ম বিষয়শ্রেণী:জীবিত ব্যক্তি বিষয়শ্রেণী:রুশ নারী সিঙ্গেল স্কেটার বিষয়শ্রেণী:রাশিয়ার অলিম্পিক ফিগার স্কেটার বিষয়শ্রেণী:২০২২ শীতকালীন অলিম্পিকের ফিগার স্কেটার বিষয়শ্রেণী:ফিগার স্কেটিংয়ে অলিম্পিক পদক বিজয়ী বিষয়শ্রেণী:অলিম্পিক রৌপ্যপদক বিজয়ী রুশ বিষয়শ্রেণী:২০২২ শীতকালীন অলিম্পিকের পদক বিজয়ী
সংশপ্তক শহীদুল্লাহ কায়সারের একটি উপন্যাস। ১৯৬৪ সালে রচিত এই উপন্যাসটি ১৯৬৫ সালে প্রকাশিত হয়। পরবর্তীতে আবদুল্লাহ আল মামুন নাট্যরূপ প্রদান করেন এবং যা বাংলাদেশ টেলিভিশনে সম্প্রচারিত হয়। সংশপ্তক নাটকটি বাংলাদেশে টিভি নাটকের অন্যতম জনপ্রিয় নাটক হিসেবে বিবেচনা করা হয়। সংশপ্তক শব্দের অর্থ হয় জয় না হয় মৃত্যু।   তথ্যসূত্র    বহিঃসংযোগ   সংশপ্তক উপন্যাস নিয়ে আহমেদ মাওলার একটি বিশ্লেষণধর্মী লেখা   বিষয়শ্রেণী:বাংলা ভাষার উপন্যাস বিষয়শ্রেণী:১৯৬৫-এর উপন্যাস
ডান|থাম্ব| পোলা মাংস, মশলা ও দইসহ বাংলাদেশ এবং ভারতের পশ্চিমবঙ্গের একটি ঐতিহ্যবাহী ভারতীয় পোলাও খাবার। ডান|থাম্ব| একটি থালায় একটি চাীনা ভাজা ভাতের পদ পদ হল সুখাদ্যের একটি নির্দিষ্ট খাদ্য প্রস্তুতি, একটি "স্বতন্ত্র খাদ্য সামগ্রী বা বিভিন্ন ধরনের খাবার", অক্সফোর্ড ইংলিশ ডিকশনারী খাওয়া বা পরিবেশনের জন্য প্রস্তুত।  একটি পদ থালাবাসনে পরিবেশন করা যেতে পারে, বা কারও হাতে খাওয়া যেতে পারে।  একটি পদ প্রস্তুত করার নির্দেশাবলীকে রেসিপি বলা হয়।  কিছু খাবার, যেমন কেচাপ সহ একটি হট ডগ, খুব কমই রান্নার বইয়ে তাদের নিজস্ব রেসিপি মুদ্রিত থাকে কারণ সেগুলি কেবলমাত্র দুটি খাবারের জন্য প্রস্তুত খাবারকে একত্রিত করে তৈরি করা হয়।   তথ্যসূত্র    বহিঃসংযোগ    বিখ্যাত খাবারের খাবার এবং কীভাবে তারা তাদের নাম পেয়েছে বিষয়শ্রেণী:খাদ্য প্রস্তুতি বিষয়শ্রেণী:অপর্যালোচিত অনুবাদসহ পাতা
সোমেশ্বরী নদী (শ্রীবর্দী) বাংলাদেশ-ভারতের একটি আন্তঃসীমান্ত নদী। এটি ভারতের মেঘালয়ের পশ্চিম গারো পাহাড় জেলা এবং বাংলাদেশের শেরপুর জেলায় প্রবাহিত একটি নদী। নদীটির দৈর্ঘ্য ২৩ কিলোমিটার, গড় প্রস্থ ৪৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক সোমেশ্বরী নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৮৭।   আরও দেখুন   বাংলাদেশের নদীর তালিকা  বাংলাদেশের বড় নদীসমূহ  তথ্যসূত্র  বিষয়শ্রেণী:মেঘালয়ের নদী বিষয়শ্রেণী:এশিয়ার আন্তর্জাতিক নদী বিষয়শ্রেণী:ভারতের নদী বিষয়শ্রেণী:শেরপুর জেলার নদী বিষয়শ্রেণী:সুনামগঞ্জ জেলার নদী বিষয়শ্রেণী:পশ্চিম গারো পাহাড় জেলার নদী
হেনরি অ্যান্ড্রুজ বামস্টিড একজন মার্কিন পদার্থবিজ্ঞানী।  জীবনী বামস্টিড ১৮৭০ সালের ১২ মার্চ জন্মগ্রহণ করেন। তিনি ১৮৯১ সালে ব্যাচেলর অব আর্টস ডিগ্রি লাভ করেন। তিনি ১৮৯৭ সালে ইয়েল বিশ্ববিদ্যালয় থেকে পিএইচডি ডিগ্রি অর্জন করেন। তিনি ১৮৯৩ সালে ইয়েল বিশ্ববিদ্যালয় এর শেফিল্ড সায়েন্টিফিক স্কুল এ প্রশিক্ষক হিসেবে যোগদান করেন। তিনি ১৯০০ সালে সহকারী অধ্যাপক পদে উন্নীত হন।  তথ্যসূত্র  বিষয়শ্রেণী:ইয়েল বিশ্ববিদ্যালয়ের প্রাক্তন শিক্ষার্থী বিষয়শ্রেণী:ইয়েল বিশ্ববিদ্যালয়ের শিক্ষক বিষয়শ্রেণী:জনস হপকিন্স বিশ্ববিদ্যালয়ের প্রাক্তন শিক্ষার্থী বিষয়শ্রেণী:১৮৭০-এ জন্ম বিষয়শ্রেণী:মার্কিন পদার্থবিজ্ঞানী বিষয়শ্রেণী:১৯২০-এ মৃত্যু বিষয়শ্রেণী:যুক্তরাজ্যে মার্কিন প্রবাসী বিষয়শ্রেণী:মার্কিন ফিলোসফিক্যাল সোসাইটির সদস্য
বিষয়শ্রেণী:১৯১২-এ দক্ষিণ আফ্রিকায় প্রতিষ্ঠিত বিষয়শ্রেণী:দক্ষিণ আফ্রিকায় আফ্রিকান ও কৃষ্ণাঙ্গ জাতীয়তাবাদ বিষয়শ্রেণী:আফ্রিকায় আফ্রিকান ও কৃষ্ণাঙ্গ জাতীয়তাবাদী রাজনৈতিক দল বিষয়শ্রেণী:আফ্রিকান সমাজতান্ত্রিক রাজনৈতিক দল বিষয়শ্রেণী:আফ্রিকায় গণতান্ত্রিক সমাজতান্ত্রিক দল বিষয়শ্রেণী:পূর্বে নিষিদ্ধ সমাজতান্ত্রিক দল বিষয়শ্রেণী:সোশ্যালিস্ট ইন্টারন্যাশনালের পূর্ণ সদস্য রাজনৈতিক দল বিষয়শ্রেণী:গেরিলা সংগঠন বিষয়শ্রেণী:জাতীয় মুক্তি বাহিনী বিষয়শ্রেণী:আফ্রিকায় জাতীয় মুক্তি আন্দোলন বিষয়শ্রেণী:দক্ষিণ আফ্রিকার জাতীয়তাবাদী দল বিষয়শ্রেণী:জোহানেসবার্গভিত্তিক রাজনৈতিক দল বিষয়শ্রেণী:মার্কিন যুক্তরাষ্ট্র কর্তৃক সন্ত্রাসী সংগঠন হিসেবে পূর্বে চিহ্নিত সংস্থা বিষয়শ্রেণী:দক্ষিণ আফ্রিকা ভিত্তিক আধাসামরিক সংস্থা বিষয়শ্রেণী:১৯১২-এ প্রতিষ্ঠিত রাজনৈতিক দল বিষয়শ্রেণী:দক্ষিণ আফ্রিকার সমাজগণতান্ত্রিক দল বিষয়শ্রেণী:ত্রৈমিত্রী জোট
মুস্তফা মুহাম্মদ আব্দুল হাফিজ (, ; জন্ম: ২১ সেপ্টেম্বর ১৯৮৭; মুস্তফা আব্দুল হাফিজ নামে সুপরিচিত) হলেন একজন মিশরীয়-কাতারি পেশাদার ফুটবল খেলোয়াড়। তিনি বর্তমানে কাতারের পেশাদার ফুটবল লিগের শীর্ষ স্তর কাতার স্টার্স লিগের ক্লাব আল সাইলিয়াহের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।  প্রারম্ভিক জীবন মুস্তফা মুহাম্মদ আব্দুল হাফিজ ১৯৮৭ সালের ২১শে সেপ্টেম্বর তারিখে মিশরে জন্মগ্রহণ করেছেন এবং সেখানেই তার শৈশব অতিবাহিত করেছেন।  তথ্যসূত্র  বহিঃসংযোগ        বিষয়শ্রেণী:১৯৮৭-এ জন্ম বিষয়শ্রেণী:জীবিত ব্যক্তি বিষয়শ্রেণী:মিশরীয় প্রিমিয়ার লিগের খেলোয়াড় বিষয়শ্রেণী:কাতারি ফুটবলার বিষয়শ্রেণী:মিশরীয় ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:আল সাইলিয়াহ স্পোর্টস ক্লাবের খেলোয়াড়
গিলগিত-বালতিস্তান (উর্দু: , বাল্টি:  གིལྒིཏ་བལྟིསྟན ) পাকিস্তানের সবচেয়ে উত্তরের প্রশাসনিক অঞ্চল। পূর্বে এটি উত্তরাঞ্চল নামে পরিচিত ছিলো।"Cabinet approves ‘Gilgit-Baltistan Empowerment and Self-Governance Order 2009’" 29 August 2009 Associated Press of Pakistan এর দক্ষিণে আজাদ কাশ্মীর, পশ্চিমে খাইবার পাখতুনখোয়া প্রদেশ, উত্তরে আফগানিস্তানের ওয়াখান করিডোর, পূর্ব ও উত্তরপূর্বে চীনের স্বায়ত্তশাসিত জিনজিয়াং অঞ্চল এবং দক্ষিণপূর্বে ভারতশাসিত জম্মু ও কাশ্মীর অবস্থিত।  + গিলগিত বালতিস্তানের প্রাদেশিক প্রতীক  পশু Wild yak  90px পাখি শাহিন ফ্যালকন 90px গাছ Himalayan oak  90px ফুল Granny's bonnet 90px খেলাধুলা ইয়াক পোলো 90px  ইতিহাস সরকার প্রশাসনিক অঞ্চল গিলগিত-বালতিস্তানকে দুইটি প্রশাসনিক অঞ্চলে ভাগ করা হয়েছে, যেগুলো আবার নয়টি জেলায় বিভক্ত। এর মধ্যে স্কারদু, শিগার, খারমাং ও গানচি জেলা বালতিস্তানের অন্তর্ভুক্ত। অবশিষ্ট ৫ টি জেলা গিলগিত, ঘিজের, দিয়ামের, আস্তরে ও হুনযা-নগর গিলগিতের অন্তর্ভুক্ত।  গিলগিত এবং স্কারদু শহর এই দুটি বিভাগের প্রশাসনিক কেন্দ্র হিসেবে ব্যবহৃত হয়।   বিভাগ জেলা আয়তন (বর্গকিমি) রাজধানী জনসংখ্যা (১৯৯৮) বিভাগীয় রাজধানীবালতিস্তানঘাঞ্চি৯৪০০খাপলু৯০,০০০স্কারদু স্কারদু৮০০০স্কারদু২১৯,০০০*  শিগার উপত্যকা৮,৫০০শিগার* খারমাং৫,৫০০টল্টি* গিলগিতগিলগিত১৬,৩০০গিলগিত১৪৮,০০০গিলগিত  দিয়ামের১০,৯৩৬চিলাস১৩৫,০০০ ঘিজের৯,৬৩৫গাহকুছ১২১,০০০  আস্তরে]]৮,৬৫৭ঈদগাহ৭২,০০০  হুনযা-নগর২০,০৫৭আলিয়াবাদ৯৯,০০০ মোট  ৭২,৪৯৬ গিলগিত ৮৮৪,০০০  তথ্যসূত্র  আরও পড়ুন  Pakistan Trekking Guide, by Isobel and Ben Shaw, 1993.  বহিঃসংযোগ   Official Website of the Gilgit-Baltistan Council  Official Website of the Government of Gilgit-Baltistan    বিষয়শ্রেণী:পাকিস্তানের শহর বিষয়শ্রেণী:পাকিস্তানের বৈদেশিক সম্পর্ক বিষয়শ্রেণী:পাকিস্তানের উপবিভাগ বিষয়শ্রেণী:১৯৭০-এ প্রতিষ্ঠিত রাষ্ট্র ও অঞ্চল বিষয়শ্রেণী:ভারতের রাষ্ট্রসীমানা বিরোধ
অন্তাহ () ভারতের রাজস্থান রাজ্যের বারান জেলার একটি শহর ও পৌরসভা এলাকা।   জনসংখ্যার উপাত্ত  ভারতের ২০০১ সালের আদমশুমারি অনুসারে অন্তহ শহরের জনসংখ্যা হল ২৬,৭৭৯ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৬১%। পুরুষদের মধ্যে সাক্ষরতার হার ৭১% এবং নারীদের মধ্যে এই হার ৪৯%। সারা ভারতের সাক্ষরতার হার ৫৯.৫%, তার চাইতে অন্তহ এর সাক্ষরতার হার বেশি।  এই শহরের জনসংখ্যার ১৭% হল ৬ বছর বা তার কম বয়সী।   তথ্যসূত্র   বিষয়শ্রেণী:রাজস্থানের শহর ও নগর
২০১৫ বঙ্গবন্ধু গোল্ডকাপ বাংলাদেশ ফুটবল ফেডারেশন (বাফুফে) কর্তৃক আয়োজিত আন্তর্জাতিক ফুটবল প্রতিযোগিতার তৃতীয় আসর। বাংলাদেশের জাতির জনক শেখ মুজিবুর রহমানের স্মরণে এ প্রতিযোগিতা অনিয়মিতভাবে অনুষ্ঠিত হয়েছে। ২৯ জানুয়ারি, ২০১৫ তারিখে বাংলাদেশ ফুটবল দল ও মালয়েশিয়ার অনূর্ধ্ব-২৩ ফুটবল দলের মধ্যকার খেলার মাধ্যমে প্রতিযোগিতার উদ্বোধন ঘটে।  ১৯৯৯ সালের পর দীর্ঘ বিরতি দিয়ে ২০১৪ সালের শেষদিকে পরবর্তী প্রতিযোগিতা ২০১৫ সালের শুরুতে আয়োজনের সিদ্ধান্ত নেয়া হয়। সর্বমোট ছয়টি দেশের ফুটবল দলের অংশগ্রহণে তৃতীয় প্রতিযোগিতাটি অনুষ্ঠিত হয়। প্রতিযোগিতা শুরুর অল্প কয়েকদিন পূর্বে ফিফা কর্তৃক এ প্রতিযোগিতা অনুমোদন লাভ করে ও বাফুফে সকল দলের অংশগ্রহণের বিষয়টি নিশ্চিত করে। ফাইনালে বাংলাদেশকে ২-৩ গোলের ব্যবধানে হারিয়ে চ্যাম্পিয়ন হয় মালয়েশিয়া।   প্রতিযোগিতার ধরন  গ্রুপ-পর্বে ছয়টি দল দুই গ্রুপ বিভক্ত হয়ে খেলবে। প্রত্যেক গ্রুপে তিনটি দল একে-অপরের সাথে একবার খেলবে। উভয় গ্রুপে সর্বমোট তিনটি করে মোট ছয়টি খেলা রাউন্ড-রবিন পদ্ধতিতে অনুষ্ঠিত হবে। বিজয়ী দল তিন পয়েন্ট, ড্র হলে এক পয়েন্ট পাবে এবং পরাজিত হলে কোন পয়েন্ট লাভ করবে না। গ্রুপের শীর্ষস্থানীয় দুই দল সেমি-ফাইনালে উত্তীর্ণ হবে ও বিজয়ী দুই দল ফাইনাল খেলবে।   কর্মকর্তাগণ  ১১ জন রেফারি ও ২ জন ম্যাচ কমিশনার এই টুর্নামেন্ট জন্য ফিফা কর্তৃক নিয়োগ করা হয়।  রেফারি    তৈয়ব শামসুজ্জামান   মিজানুর রহমান   জালাল উদ্দিন   জসিম উদ্দিন   ফেরদুর আহমেদ   নুরুজ্জামান   এমজেডএফ নাহিদ   খমিস মোহাম্মদ এসএ আল-মারি   বনিয়াদিফার্দ মুদ আব্বাসালি   এইচএসইউ মিন-ইউ   ম্যাচ কমিশনার    মনিরুল ইসলাম   কর্নেল অবসরপ্রাপ্ত গৌতম কর   মাঠসমূহ  ঢাকাসিলেট বঙ্গবন্ধু জাতীয় স্টেডিয়াম সিলেট জেলা স্টেডিয়াম ধারণক্ষমতা: ৩৬,০০০ ধারণক্ষমতা: ১৮,০০০   অংশগ্রহণকারী দেশ  নিম্নবর্ণিত ছয়টি দেশের ফুটবল দল প্রতিযোগিতায় অংশগ্রহণ করেছে:  এ-গ্রুপবি-গ্রুপ   গ্রুপ পর্ব    এ-গ্রুপ   |}   বি-গ্রুপ   |}   নক-আউট পর্ব    সেমি-ফাইনাল    ফাইনাল    সন্মাননা   চ্যাম্পিয়ন :  মালয়েশিয়া অনূর্ধ্ব-২২  রানার্স আপ :  বাংলাদেশ  টুর্নামেন্ট সেরা :  জামাল ভূইয়া   গোলদাতা   ২ গোল  এস. কুমারন  পাকর্ণ প্রেমপাক  ১ গোল  সেনসোমাইয়াদ আদিসাক   মোহাম্মদ সাইওয়ার   জাতুরং পিমকুন  মোহাম্মদ রিদজুয়ান আব্দুনলহ  স্যাজওয়ান আন্দিক   নাজিরুল হাশিম  সায়াহরুল আযওয়ারী ইব্রাহিম  মোহাম্মদ ফাইজাত  ইকরাম রিফনি বিন মোহাম্মদ ইয়াজিদ  তৌফিক বিন সুপার্নো   হেমন্ত ভিনসেন্ট বিশ্বাস  নাসিরউদ্দিন চৌধুরী  জাহিদ হাসান এমিলি  ইয়াসিন খান   আত্মঘাতী  সালেহ আবদুল্লাহ   সম্প্রচারস্বত্ত্ব   চ্যানেল নাইন  ফক্স স্পোর্টস ২  বাংলাদেশ টেলিভিশন   তথ্যসূত্র    বহিঃসংযোগ   http://www.rsssf.com/tablesb/bangabandhu.html  বিষয়শ্রেণী:২০১৫-এ ফুটবল বিষয়শ্রেণী:২০১৫-এ বাংলাদেশী ফুটবল বিষয়শ্রেণী:বাংলাদেশে অনুষ্ঠিত আন্তর্জাতিক ফুটবল প্রতিযোগিতা বিষয়শ্রেণী:শেখ মুজিবুর রহমানের স্মারক বিষয়শ্রেণী:বঙ্গবন্ধু কাপ বিষয়শ্রেণী:স্বাগতিক বাংলাদেশে আন্তর্জাতিক ফুটবল প্রতিযোগিতা
মার্ভেল কমিক্স দ্বারা প্রকাশিত কমিক বইগুলির একটি লাইন।  তারা ভবিষ্যতে নির্ধারিত হিসাবে বিভিন্ন বিস্ময়কর অক্ষরের সম্ভাব্য শেষগুলি অনুসরণ করে।  কিছু কিছু হালকা এবং দ্য পুনিশারের মতো অ্যাপোক্ল্যাপটিক, অন্যরা যেমন মার্ভেল এবং এক্স-মেন অনেক বেশি আশাবাদী। শিরোনাম ফ্যান্টাস্টিক ফোর: দ্য এন্ড (ছয়-ইস্যু সীমাবদ্ধ সিরিজটি অ্যালান ডেভিস রচিত এবং পেনসিল করে এবং মার্ক ফার্মার দ্বারা স্বাক্ষরিত)  হাল্ক: শেষ (এক-শট)   আয়রন ম্যান: শেষ (এক শট)  আশ্চর্য: শেষ (ছয় ইস্যু সীমাবদ্ধ সিরিজ)  স্পাইডার-গার্ল: শেষ!  (এক-শট)   শাস্তিদাতা: শেষ (এক শট)   ওয়ালভারাইন: শেষ (ছয় ইস্যু সীমাবদ্ধ সিরিজ)   এক্স-মেন: শেষ (প্রতিটি ছয়-ইস্যু সীমাবদ্ধ সিরিজের একটি ট্রিলজি, সব মিলিয়ে ১৮টি বিষয়)   ২০১৯ সালে, মার্ভেল কমিক্স ক্যাপ্টেন আমেরিকা, ভেনম, মাইলস মোরালেস স্পাইডার-ম্যান, ডক্টর স্ট্রেঞ্জ, ক্যাপ্টেন মার্ভেল এবং ডেডপুলকে ঘিরে নতুন গল্পের বৈশিষ্ট্যযুক্ত দ্য এন্ড কমিকগুলি ফিরিয়ে দেওয়ার ঘোষণা করেছিল।   মূল কমিক্সের মতোই, নতুনদেরও ভবিষ্যতে এই বীরদের শেষ দিনগুলিতে ফোকাস করে সেট করা হয়েছে ।    তথ্যসূত্র   বিষয়শ্রেণী:দ্য ইন্ড (কমিক্স) শিরোনাম
আল নাকিরি মসজিদ () ছিল তিউনিসিয়ার একটি মসজিদ, যা তিউনিসের মেদিনায় অবস্থিত ছিল। বর্তমানে এটির অস্তিত্ব নেই।মোহামেদ বেলখোদজা, Tārīkh maʻālim al-tawḥīd fī al-qadīm wa-fī al-Jadīd, তিউনিস, আল মাতবা'আহ আল-তিউনিসিইয়াহ, ১৯৩৯, ৪২৯ পৃষ্ঠা   ইতিহাস  থাম্ব|এতাতাওনি রাস্তার ধাতব ফলক এই মসজিদটি এতাতাওনি রাস্তায় অবস্থিত ছিল। এটি হাফসিদ আমলে নির্মিত হয়। এতে একটি হল ও প্রতিষ্ঠাতা ইমাম মোহাম্মদ এতাতাওনির সমাধি ছিল।   নামকরণ  এই মসজিদের নামকরণ করা হয় ইমাম মোহাম্মদ এতাতাওনির () নামে, যিনি ১৮৭৮ সালে মৃত্যুবরণ করেন।   তথ্যসূত্র
বারবারা ব্যারি|থাম্ব বারবারা ব্যারি (ইংরেজি: Barbara Barrie; জন্ম: বারবারা অ্যান বারম্যান, ২৩শে মে ১৯৩১) হলেন একজন মার্কিন অভিনেত্রী। তিনি চলচ্চিত্র, টেলিভিশন ও মঞ্চ তিন মাধ্যমেই কাজ করেছেন। পাশাপাশি তিনি একজন লেখিকা।  ১৯৬৪ সালের ওয়ান পটেটো, টু পটেটো চলচ্চিত্র দিয়ে তার কর্মজীবন শুরু হয়, যার জন্য তিনি শ্রেষ্ঠ অভিনেত্রী বিভাগে কান চলচ্চিত্র উৎসব পুরস্কার অর্জন করেন। তিনি ব্রেকিং অ্যাওয়ে চলচ্চিত্রের ইভলিন স্টলার চরিত্রের জন্য সমধিক পরিচিত, যার জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কারে মনোনীত হন। তিনি এই চলচ্চিত্র অবলম্বনে নির্মিত টেলিভিশন ধারাবাহিকে অভিনয় করে এমি পুরস্কারের মনোনয়ন লাভ করেন। এছাড়া তিনি ল অ্যান্ড অর্ডার (১৯৯২) ও ল অ্যান্ড অর্ডার স্পেশাল ভিকটিমস ইউনিট (২০০৩) ধারাবাহিকে অভিনয়ের জন্য আরও দুটি এমি পুরস্কারের মনোনয়ন লাভ করেন।  ব্যারি তার মঞ্চের কাজের জন্যও পরিচিত। তিনি ১৯৭১ সালে স্টিভেন সন্ডহাইমের কোম্পানি মঞ্চনাটকে অভিনয়ের জন্য সঙ্গীতধর্মী নাটকে শ্রেষ্ঠ অভিনেত্রী বিভাগে টনি পুরস্কারের মনোনয়ন লাভ করেন।  প্রারম্ভিক জীবন বারবারা অ্যান বারম্যান ১৯৩১ সালের ২৩শে মে ইলিনয়ের শিকাগোতে জন্মগ্রহণ করেন। তার পিতা লুইস বারম্যান ও মাতা ফ্রান্সেস রোজ ছিলেন ইহুদি। তার যখন নয় বছর বয়স তখন তারা স্বপরিবারে টেক্সাসে চলে যান। সেখানে তিনি করপাস ক্রিস্টিতে বেড়ে ওঠেন। তার এক ভাই ছিল, তার নাম জিওফ্রি মেলভিন বারম্যান (১৯২৪-১৯৮৩)।  বারবারা ১৯৪৮ সালে করপাস ক্রিস্টি সিনিয়র হাই স্কুল থেকে পাস করেন। তিনি অল্প কিছুদিন ডেল মার কলেজে সাংবাদিকতা বিষয়ে পড়াশুনা করেন এবং পরে অস্টিনের টেক্সাস বিশ্ববিদ্যালয়ে চলে যান। সেখান থেকে তিনি ১৯৫২ সালে নাট্যকলা বিষয়ে স্নাতক ডিগ্রি অর্জন করেন। তিনি পরবর্তীতে পেশাদার কর্মজীবন শুরুর লক্ষ্যে নিউ ইয়র্কে চলে যান।"Local girl in first starring role," Corpus Christi Caller-Times, February 17, 1957, p. 7F. কর্মজীবনের শুরুতে তিনি তার বংশনাম "বারম্যান" পরিবর্তন করে "ব্যারি" রাখেন।  মঞ্চ ব্যারি নিউ ইয়র্কের কর্নিংয়ে একটি থিয়েটার কোম্পানিতে এক মৌসুম রেসিডেন্ট অভিনেত্রী হিসেবে অভিনয় করেন। মঞ্চে তার প্রথম পেশাদার কাজ ছিল ১৯৫৩ সালের দ্য মুন ইজ ব্লু। তিনি রচেস্টার অ্যারিনা থিয়েটারেও কাজ করেছেন। ১৯৫৫ সালে লুইস ক্যালহার্নের বিপরীতে দ্য উডেন ডিশ মঞ্চনাটকে কাজের মধ্য দিয়ে তার ব্রডওয়ে মঞ্চে অভিষেক হয়।  ব্যারি ১৯৭৯ সালে মার্কিন যুক্তরাষ্ট্রের ম্যানহাটনের ইস্ট ভিলেজের ফিনিক্স থিয়েটারে মঞ্চস্থ বিগ অ্যান্ড লিটল মঞ্চনাটকে অভিনয় করেন।  তথ্যসূত্র  বহিঃসংযোগ       বিষয়শ্রেণী:১৯৩১-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর মার্কিন অভিনেত্রী বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:টেক্সাসের অভিনেত্রী বিষয়শ্রেণী:মার্কিন ইহুদি অভিনেত্রী বিষয়শ্রেণী:ইহুদি লেখিকা বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন টেলিভিশন অভিনেত্রী বিষয়শ্রেণী:মার্কিন নারী ঔপন্যাসিক বিষয়শ্রেণী:মার্কিন মঞ্চ অভিনেত্রী বিষয়শ্রেণী:মার্কিন লেখিকা বিষয়শ্রেণী:শ্রেষ্ঠ অভিনেত্রী বিভাগে কান চলচ্চিত্র উৎসব পুরস্কার বিজয়ী বিষয়শ্রেণী:ইহুদি মার্কিন লেখক বিষয়শ্রেণী:২০শ শতাব্দীর মার্কিন লেখিকা বিষয়শ্রেণী:২০শ শতাব্দীর মার্কিন ঔপন্যাসিক বিষয়শ্রেণী:নারী তরুণ সাহিত্য লেখক বিষয়শ্রেণী:২১শ শতাব্দীর মার্কিন ইহুদি বিষয়শ্রেণী:টেক্সাসের ঔপন্যাসিক
লুৎফুন নেসা হোসেন বাংলাদেশ জাতীয়তাবাদী দলের রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।   রাজনৈতিক জীবন  লুৎফুন নেসা হোসেন পঞ্চম ও ষষ্ঠ জাতীয় সংসদের মহিলা আসন ৬ থেকে বাংলাদেশ জাতীয়তাবাদী দল মনোনীত সংসদ সদস্য ছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:জাতীয় সংসদের সংরক্ষিত মহিলা আসনের সদস্য বিষয়শ্রেণী:ষষ্ঠ জাতীয় সংসদ সদস্য বিষয়শ্রেণী:পঞ্চম জাতীয় সংসদ সদস্য বিষয়শ্রেণী:জাতীয় সংসদের মহিলা সদস্য বিষয়শ্রেণী:২০শ শতাব্দীর বাংলাদেশী নারী রাজনীতিবিদ বিষয়শ্রেণী:৫ম জাতীয় সংসদের সংরক্ষিত মহিলা আসনের সদস্য বিষয়শ্রেণী:৬ষ্ঠ জাতীয় সংসদের সংরক্ষিত মহিলা আসনের সদস্য
অভি সিংহ যাদব হরিয়ানা বিধানসভা থেকে বিজেপি একজন সদস্য। তিনি হরিয়ানা নাঙ্গাল চৌধুরী বিধানসভা কেন্দ্রের প্রতিনিধিত্ব করেন।  ২০২১ সালের মার্চ মাসে হরিয়ানা বিধানসভা অধিবেশনে, অভি সিংহ যাদব ও বরুণ চৌধুরীকে সেরা বিধায়কের পুরস্কার প্রদান করা হয়।    তথ্যসূত্র   বিষয়শ্রেণী:১৯৭৯-এ জন্ম বিষয়শ্রেণী:জীবিত ব্যক্তি বিষয়শ্রেণী:হরিয়ানার ভারতীয় জনতা পার্টির রাজনীতিবিদ বিষয়শ্রেণী:হরিয়ানা বিধানসভার সদস্য বিষয়শ্রেণী:হরিয়ানা বিধানসভার সদস্য ২০১৪-২০১৯ বিষয়শ্রেণী:হরিয়ানা বিধানসভার সদস্য ২০১৯-২০২৪
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল। প্রস্তাবনা অনুসারে। মাসুম-আল-হাসান (আলাপ) ১৩:১৬, ১৩ মার্চ ২০২১ (ইউটিসি) বড়বিলারপাড় সরকারি প্রাথমিক বিদ্যালয়   – (অপসারণের প্রস্তাবনা দেখুনলগ দেখুন) () অনুল্লেখযোগ্য শিক্ষা প্রতিষ্ঠান যার কোন ঐতিহাসিক বা প্রাসঙ্গিক গুরুত্ব নেই। এমনকি কোন উল্লেখযোগ্য  তথ্যসূত্রও উদ্ধৃত করা হয়নি। সামগ্রিকভাবে একটি অবিশ্বকোষীয়  নিবন্ধ। -- Aishik Rehman (আলাপ) ১৮:২৩, ২৪ ফেব্রুয়ারি ২০২১ (ইউটিসি)   করছি। ━ কুউ পুলক (আলাপ) ০৯:৩৭, ২৮ ফেব্রুয়ারি ২০২১ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
সাদি মহম্মদ (; ৪ঠা অক্টোবর ১৯৫৭ – ১৩ই মার্চ ২০২৪) ছিলেন একজন বাংলাদেশি রবীন্দ্রসঙ্গীত শিল্পী ও সুরকার। তিনি সাংস্কৃতিক সংগঠন রবিরাগের পরিচালক ছিলেন। ২০১৫ সালে তিনি বাংলা একাডেমি রবীন্দ্র পুরস্কার লাভ করেন।  শিক্ষা ও কর্মজীবন মুক্তিযুদ্ধের পর ১৯৭৩ সালে বাংলাদেশ প্রকৌশল বিশ্ববিদ্যালয়ের সিভিল ইঞ্জিনিয়ারিং বিভাগে ভর্তি হন সাদি মহম্মদ।  তবে সেখানে পড়াশুনা চালিয়ে যান নি। পরে তিনি বৃত্তি পেয়ে ১৯৭৫ সালে সংগীত বিষয়ে শান্তিনিকেতনে পড়ার সুযোগ পান। এরপর বিশ্বভারতী থেকে রবীন্দ্রসঙ্গীতে স্নাতক ও স্নাতকোত্তর ডিগ্রি নেন। সেখানে শান্তিদেব ঘোষ ও কণিকা বন্দ্যোপাধ্যায়ের কাছে গান শেখেন তিনি।   ২০০৭ সালে আমাকে খুঁজে পাবে ভোরের শিশিরে অ্যালবামের মাধ্যমে তিনি সুরকার হিসেবে আত্মপ্রকাশ করেন। ২০০৯ সালে তার শ্রাবণ আকাশে ও ২০১২ সালে তার সার্থক জনম আমার অ্যালবাম প্রকাশিত হয়।  এছাড়াও তিনি সাংস্কৃতিক সংগঠন রবিরাগের পরিচালক হিসেবে কর্মরত ছিলেন।  পুরস্কার ২০১২ সালে তাকে আজীবন সম্মাননা পুরস্কার প্রদান করে চ্যানেল আই। ২০১৫ সালে বাংলা একাডেমী তাকে রবীন্দ্র পুরস্কার প্রদান করে।  ব্যক্তিগত জীবন ১৯৭১ সালে স্বাধীনতাবিরোধী শক্তি হত্যা করে তার বাবা সলিমউল্লাহকে। তার বাবার নামে ঢাকার মোহাম্মদপুরের সলিমউল্লাহ রোডের নামকরণ করা হয়। সাদি মহম্মদের ছোট ভাই শিবলী মোহাম্মদ বাংলাদেশের একজন নৃত্যশিল্পী।  সাদি মহম্মদ অবিবাহিত ছিলেন।   মৃত্যু   সাদি মহম্মদ ২০২৪ সালের ১৩ই মার্চ আত্মহত্যা করেন। এদিন সন্ধ্যায় তার ঝুলন্ত মরদেহ উদ্ধার করা হয়। তার ছোট ভাই শিবলীর ভাষ্য, সাদি তার ঘরে তার তানপুরা যন্ত্রে সঙ্গীত অনুশীলন করছিলেন এবং পরে দরজা ভেঙ্গে তার ঝুলন্ত মরদেহ উদ্ধার করা হয়। শিবলী আরও বলেন, ২০২৩ সালের জুলাই মাসে তাদের মা জেবুন্নেসা সলিমুল্লাহ মারা যাওয়ার পর থেকে সাদি মানসিক যন্ত্রণায় ভুগছিলেন।  তথ্যসূত্র  বিষয়শ্রেণী:১৯৫৭-এ জন্ম বিষয়শ্রেণী:২০২৪-এ মৃত্যু বিষয়শ্রেণী:বাংলাদেশী গায়ক বিষয়শ্রেণী:বাংলা ভাষার সঙ্গীতশিল্পী বিষয়শ্রেণী:বাংলাদেশী সুরকার বিষয়শ্রেণী:বিশ্বভারতী বিশ্ববিদ্যালয়ের প্রাক্তন শিক্ষার্থী বিষয়শ্রেণী:২১শ শতাব্দীর বাংলাদেশী সঙ্গীতশিল্পী বিষয়শ্রেণী:বাংলা একাডেমি সাহিত্য পুরস্কার বিজয়ী বিষয়শ্রেণী:বাংলাদেশে আত্মহত্যা বিষয়শ্রেণী:রবীন্দ্রসঙ্গীত শিল্পী বিষয়শ্রেণী:শিল্পকলা পদক বিজয়ী